**RANGOS DARBŲ BE PROJEKTAVIMO**

**VIEŠOJO PIRKIMO – PARDAVIMO SUTARTIES**

**BENDROJI DALIS**

TURINYS

1.Sąvokos ..................................................................................................................................1

[2. Sutarties objektas..................................................................................................................](#_Toc257208630).2

3. Sutarties kaina........................................................................................................................2

4. Darbų atlikimo terminai...........................................................................................................4

[5. Tarpinių darbų priėmimo-perdavimo tvarka...........................................................................](#_Toc257208632).5

[6. Atsiskaitymas už atliktus darbus............................................................................................](#_Toc257208633).5

[7.Sutarties keitimas....................................................................................................................](#_Toc257208634).6

[8. Subranga ir jungtinė veikla.....................................................................................................](#_Toc257208635).7

9. Darbų sauga bei kiti reikalavimai............................................................................................8

[10. Šalių įsipareigojimai ir teisės.................................................................................................](#_Toc257208637)9

[11. Draudimai ...........................................................................................................................](#_Toc257208638)11

[12. Galutinis pridavimas...........................................................................................................](#_Toc257208639).12

[13. Garantiniai terminai.............................................................................................................](#_Toc257208640)13

[14. Šalių atsakomybė...............................................................................................................](#_Toc257208641) 14

[15. Sutarties galiojimas ir nutraukimas.....................................................................................](#_Toc257208642)15

[16. Nenugalima jėga ................................................................................................................](#_Toc257208643)16

[17.Ginčų nagrinėjimo tvarka.....................................................................................................](#_Toc257208644)17

[18. Šalių pareiškimai ir garantijos.............................................................................................](#_Toc257208645)17

[19. Kitos nuostatos...................................................................................................................](#_Toc257208647).18

20. Sutarties priedai.....................................................................................................................19

1. **SĄVOKOS**

Sutartyje, išskyrus atvejus, jeigu kontekstas reikalautų kitos reikšmės, toliau nurodytos sąvokos turi tokias reikšmes:

* 1. **Sutartis** – rangos darbų be projektavimo viešojo pirkimo - pardavimo sutartis, susidedanti iš Sutarties bendrosios dalies ir Sutarties specialiosios dalies, su visais jų priedais ir su visais esamais ir būsimais jų sąlygų pakeitimais bei papildymais.
  2. **Sutarties bendroji dalis** – šis dokumentas, kuris yra sudėtinė ir neatskiriama Sutarties dalis, nustatanti bendrąsias Sutarties nuostatas, Rangovo ir Užsakovo teises, pareigas bei atsakomybę. Toliau tekste nuorodos į Sutarties punktus reiškia nuorodas į jos bendrosios dalies punktus, nebent tekste nurodyta kitaip.
  3. **Sutarties specialioji dalis** – Sutarties dalis, kurioje nustatytos specialiosios Sutarties sąlygos, taikomos Užsakovui ir Rangovui.
  4. **Šalis** – Rangovas arba Užsakovas kiekvienas atskirai. **Šalys** – Rangovas ir Užsakovas abu kartu.
  5. **Rangovas** – asmuo ar asmenų grupė, nurodytas (-a) šios Sutarties specialiojoje dalyje, atliekantis Sutartyje nurodytus darbus Užsakovui.
  6. **Užsakovas** – Sutarties specialiojoje dalyje nurodytas juridinis asmuo, perkantis Sutarties specialiojoje dalyje nurodytus darbus iš Rangovo.
  7. **Trečioji šalis** – bet kuris kitas fizinis arba juridinis asmuo, kuris nėra Šalis.
  8. **Pasiūlymas** – Užsakovui vykdant pirkimo procedūras, Rangovo pateiktų dokumentų visuma darbams pagal Sutartį vykdyti.
  9. **Techninė specifikacija** – dokumentas, kuriame nustatyti taikomi reikalavimai darbams ir kurių Rangovas privalo laikytis.
  10. **Projektas** – Užsakovo parengtas Techninis ir Darbo projektai arba Techninis darbo projektas;
  11. **Projektuotojas** – asmuo ar asmenų grupė, nurodytas (-a) šios Sutarties specialiojoje dalyje, teikiantis projektavimo ir Projekto priežiūros paslaugas Užsakovui.
  12. **Projekto priežiūra** – Projekto vykdymo priežiūros paslaugos.
  13. **Darbai** – Sutartyje nurodyti darbai ir/ar atliekamos paslaugos (įrengimo, montavimo, rekonstravimo, remonto, įrenginių pajungimo ir pan.), Rangovo atliekami Sutartyje nustatytais terminais ir sąlygomis.
  14. **Darbų pabaiga** – momentas, kai užbaigiami visi Sutartyje numatyti Darbai, ištaisyti visi Darbų rezultato trūkumai, defektai, pateikta visa reikalinga dokumentacija, gauta kompetentingos (-ų) institucijos (-ų) teigiama išvada / aktas / pažyma apie statybos užbaigimo procedūrų įvykdymą ir pasirašytas galutinis statybos darbų priėmimo-perdavimo aktas.
  15. **SABIS** – Sąskaitų administravimo bendroji informacinė sistema.
  16. **Tarpiniai etapai** – Darbų vykdymo etapai, nurodyti Sutarties specialiojoje dalyje.
  17. **Grafikas** – atsižvelgiant į Konkurso sąlygų ir / ar Sutarties nuostatas, Užsakovo ir Rangovo suderintas ir pasirašytas Darbų vykdymo grafikas, kuris turi apimti visus pagrindinius Darbų atlikimo etapus, numatytus Techninėje specifikacijoje.
  18. **PVM** – Pridėtinės vertės mokestis.
  19. **Sutarties įvykdymo užtikrinimas** – besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, kad Rangovas pažeidė savo įsipareigojimą (-us) pagal Sutarties sąlygas.
  20. **Papildomi darbai**  - darbai, kurie nebuvo numatyti pirkimo dokumentuose, nepatenka į šios Sutarties apimtį, tačiau tiesiogiai su sutartyje numatytais darbais susiję ir būtini sutarčiai įvykdyti (užbaigti) darbai, kurie atitinka Įstatymo 97 str. numatytas sąlygas.
  21. **Įstatymas** - Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.
  22. **Atsisakomi darbai** – Darbai ar jų kiekiai (apimtys), kurie Sutarties vykdymo metu Užsakovui tapo nereikalingi ir nebus įsigyjami, įskaitant Darbus, kurių nebereikia dėl Užsakovo reikalavimų arba Projekto sprendinių būtino pakeitimo, klaidų ar trūkumų Užsakovo dokumentuose taisymo.

1. **Sutarties objektas**
   1. Vadovaujantis Sutartyje nustatytomis sąlygomis ir terminais, savo rizika, jėgomis, priemonėmis ir medžiagomis Rangovas įsipareigoja pagal Užsakovo pateiktą Projektą atlikti Darbus ir perduoti juos Užsakovui bei ištaisyti po Darbų atlikimo termino nustatytus defektus ir įvykdyti visus kitus įsipareigojimus, nurodytus Sutartyje, o Užsakovas įsipareigoja priimti tinkamai ir kokybiškai atliktus Darbus, apmokėti už juos Rangovui Sutartyje nustatyta tvarka ir terminais.
2. **Sutarties kaina**
   1. Sutarties kaina (toliau – Kaina) yra nurodyta spec. dalyje. Sutarčiai taikoma **fiksuotos kainos kainodara**.
   2. Šalys susitarė, kad Kaina yra negalinti išaugti pinigų suma, mokėtina Sutartyje numatyta tvarka ir sąlygomis už visų Rangovo Darbų, tame tarpe visų kitų Sutartyje numatytų Rangovo prievolių/įsipareigojimų tinkamą įvykdymą, įskaitant, Darbams reikalingas atlikti paslaugas, medžiagas, įrenginius, priemones, reikiamų dokumentų parengimą, Rangovo perleidžiamas visas turtines autorines teises į Darbų rezultate sukurtus bet kokius autorių teisių produktus, ir kt. Kaina apima visus Rangovo patiriamus kaštus Darbams atlikti, įskaitant, bet neapsiribojant, Rangovo mokamus mokesčius, rinkliavas, muitus, akcizus, atlyginimus, honorarus, užmokesčius, Sutartyje numatytų užtikrinimo priemonių išlaidas, visas kitas Rangovo iš anksto numatytas ar nenumatytas Rangovo mokėtinas sumas (kaštus).
   3. Rangovas pareiškia, kad yra visiškai susipažinęs su Projektu, Darbų atlikimo vieta ir visa kita informacija, reikalinga Sutartyje numatytiems Darbams atlikti ir užtikrina, kad atliks visus Darbus už šioje Sutartyje nurodytą fiksuotą Kainą. Tuo atveju, jeigu Darbų atlikimo metu paaiškėtų, jog reikalinga atlikti darbus, kurių Rangovas pagal pateiktą medžiagą nenumatė, nors galėjo ir turėjo numatyti, tokie darbai atliekami Rangovo sąskaita. Rangovas prisiima visą riziką dėl tokių darbų atsiradimo. Taip pat jei paaiškėja, jog pateiktose sąmatose (ar atitinkamuose skaičiavimuose) nėra numatytos tam tikros Darbų sudėtinės dalys, reikalingos pilnai Darbams atlikti, tai Rangovas šią Darbų dalį atliks savo sąskaita ir tai nesuteiks teisės Rangovui į papildomą apmokėjimą.
   4. Rangovas prisiima visą riziką, jei dėl ne nuo Užsakovo priklausančių aplinkybių ir kaltės padidės su Sutarties vykdymu susijusios Rangovo išlaidos ir Rangovui Sutarties vykdymas taps sudėtingesnis bei Rangovui padidės įsipareigojimų vykdymo kaina, kurios Užsakovas neapmoka. Įsipareigojimų vykdymo kainos padidėjimas nesuteikia Rangovui teisės sustabdyti ar apriboti Sutarties vykdymo ar nutraukti Sutarties šiuo pagrindu.
   5. Šalys susitaria, kad Kaina gali būti peržiūrima (keičiama) tik šiais atvejais:

3.5.1. Jei vadovaujantis Sutarties 7 skyriaus nuostatomis yra atliekamas Sutarties sąlygų keitimas ir pasirašomas papildomas susitarimas;

3.5.2.pasikeitus valstybės nustatytam PVM tarifui. Perskaičiuojama kaina dėl PVM dydžio pasikeitimo tik tų Darbų, kurie pagal Sutartį atliekami po PVM pasikeitimo. Dėl kitų mokesčių pasikeitimo kaina neperskaičiuojama;

3.5.3. Indeksuojant Kainą žemiau numatyta tvarka:

3.5.3.1. Sutarties kainos perskaičiavimas (dėl indeksavimo) inicijuojamas rašytiniu bet kurios Šalies prašymu. Sutarties kaina pirmąkart gali būti perskaičiuojama (didinama arba mažinama) ne anksčiau kaip praėjus 12 mėnesių nuo Sutarties įsigaliojimo dienos. Sutarties kaina gali būti perskaičiuojama ne dažniau nei kas 12 mėnesių skaičiuojant šį laikotarpį nuo paskutinio Sutarties kainos perskaičiavimo (indeksavimo).   
3.5.3.2. Sutarties kaina (be PVM) yra perskaičiuojama vadovaujantis Valstybės duomenų agentūros skelbiamais statybos sąnaudų elementų kainų indekso (toliau - SSKI) pokyčio duomenimis, kurie skelbiami internete adresu: [https://osp.stat.gov.lt/statistiniu-rodikliu-analize?indicator=S7R261#/](https://osp.stat.gov.lt/statistiniu-rodikliu-analize?indicator=S7R261#/ )  (arba atitinkama jo atitiktimi ateityje) pasirenkant „*lentelės parinktys*“, toliau renkantis duomenų rinkinį „*statinių pagal tipą klasifikatorius*“. Indeksų pokyčio palyginimui naudojamų duomenų iš lentelės eilutė yra nurodyta Sutarties spec. dalyje. Atlikdamos perskaičiavimą Šalys vadovaujasi aukščiau nurodytu rodikliu iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

3.5.3.3. Perskaičiavimas netaikomas darbams, kurie, iki Sutarties kainos perskaičiavimo (įforminimo rašytiniu šalies susitarimu), yra faktiškai atlikti ir / ar perduoti Užsakovui (šalims pasirašant tarpinius atliktų darbų priėmimo-perdavimo aktus Sutartyje numatyta tvarka), neatsižvelgiant į tai ar už šiuos darbus yra sumokėta / nesumokėta.

3.5.3.4. Sutarties kaina yra perskaičiuojama pagal formulę:

**𝑎1=𝑎+(𝑘/100×𝑎)**

**a1** – perskaičiuota Sutarties kaina (Eur be PVM)

**a** – Sutartyje nurodyta Sutarties kaina (Eur be PVM)) (jei ji jau buvo perskaičiuota, tai po paskutinio perskaičiavimo) atimant atliktų ir tarpiniais priėmimo-perdavimo aktais Užsakovui perduotų darbų vertę (be PVM).

**k** – SSKI pokytis (%) skaičiuojamas pagal formulę: 𝑘 =𝐼𝑛𝑑. 𝑛𝑎𝑢𝑗𝑎𝑢𝑠𝑖𝑎𝑠/𝐼𝑛𝑑.𝑝𝑟𝑎𝑑ž𝑖𝑎×100−100 proc.

**Ind. naujausias** – prašymo dėl kainos perskaičiavimo gavimo dieną paskutinis paskelbtas mėnesinis SSKI.

**Ind. pradžia** – prieš 12 mėnesių buvęs mėnesinis SSKI (12 mėnesių terminas skaičiuojamas nuo prašymo dėl kainos perskaičiavimo gavimo dieną paskutinio SSKI paskelbimo mėnesio)

3.5.3.5. Sutarties kaina (be PVM) perskaičiuojama tik tuo atveju jei gautas SSKI pokytis (teigiamas ar neigiamas) yra didesnis kaip 5 (penki) proc. Skaičiuojama trijų skaičių po kabelio tikslumu.

3.5.3.6. Perskaičiuota Sutarties kaina įforminama Šalių įgaliotų atstovų pasirašomu Sutarties pakeitimu. Sutarties pakeitime turi būti nurodyta: Kainos perskaičiavimo pagrindas, likusi atliktų ir priėmimo-perdavimo aktais Užsakovui neperduotų Darbų vertė (be PVM), perskaičiuojamoji kaina, perskaičiavimo koeficientas (reikšmė), perskaičiuota kaina.

**3.6.** Visais atvejais yra laikoma, jog šalys susitarė dėl Kainos keitimo, tik abiems šalims pasirašius papildomą susitarimą.

1. **Darbų atlikimo terminai**
   1. Galutinis Darbų atlikimo terminas yra nurodytas Sutarties specialiojoje dalyje. Tarpiniai Darbų atlikimo terminai yra nurodomi Grafike.
   2. Rangovas, įsipareigoja per 10 (dešimt) darbo dienų nuo Sutarties pasirašymo datos, pateikti Grafiką Užsakovo derinimui. Grafikas privalo būti detalus, jame fiksuojama Darbų pradžia, atskirų darbų rūšių tarpiniai atlikimo terminai, ir Darbų pabaiga. Darbų pabaiga turi būti atitikti Sutarties specialiojoje dalyje nurodytą terminą. Grafiką Užsakovas suderina per 5 (penkias) darbo dienas nuo jo gavimo dienos arba pateikia pagrįstas pastabas dėl Grafiko netinkamumo. Rangovas įsipareigoja atlikti Grafiko korekcijas, atsižvelgiant į pateiktas pastabas, ir pakartotinai pateikti Užsakovo derinimui per 2 (dvi) darbo dienas nuo pastabų gavimo dienos.
   3. Darbai pradedami suderinus ir Šalims pasirašius Grafiką bei Šalims pasirašius statybvietės priėmimo – perdavimo aktą.

**4.4.** Sutarties spec. dalyje ir Grafike numatyti terminai gali būti keičiami tik žemiau išvardintais atvejais, jei:

4.4.1.Šalys susitaria dėl Sutarties sąlygų keitimo Sutarties 7 skyriuje nurodyta tvarka ir toks keitimas įtakoja darbų atlikimo terminus. Terminai laikomi pakeistais tik Šalims pasirašius papildomą susitarimą ir pakoreguotą Grafiką;

4.4.2. Sustabdžius Darbų atlikimą Sutarties 4.6.1. p. nustatyta tvarka. Darbų atlikimo terminas pratęsiamas tiek kalendorinių dienų, kiek buvo sustabdytas Sutarties vykdymas;

4.4.3. paaiškėja aplinkybės, kurios nebuvo žinomos Sutarties pasirašymo metu, kurios yra nepriklausančios nuo Rangovo ir kurias Užsakovas pripažįsta svarbiomis. Tokiu atveju Darbų terminai yra koreguojami šalims pasirašant naują Grafiką.

4.5. Rangovas patvirtina, jog yra informuotas, kad Darbų atlikimo terminų laikymasis bei Darbų užbaigimas nurodytu terminu yra viena iš esminių šios Sutarties sąlygų.

4.6. Darbai gali būti stabdomi žemiau nurodytais atvejais:

4.6.1.Užsakovas, dėl naujai paaiškėjusių ar pasikeitusių aplinkybių ir kurios tapo žinomos po Sutarties sudarymo, gali, bet kada raštu nurodyti Rangovui sustabdyti visų ar dalies Darbų vykdymą, nurodydamas (jeigu įmanoma) sustabdymo trukmę dienomis ar tikslią datą.Toks darbų stabdymo terminas negali būti ilgesnis nei 6 mėn.‘

4.6.2. Užsakovas turi teisę stabdyti Darbų atlikimą dėl grubių darbų saugos, sveikatos ir/ar priešgaisrinės apsaugos ar kitų pažeidimų, taip pat, jei Rangovas nukrypsta nuo projekto ar kitų techninių dokumentų arba nesilaiko normatyvinių statybos dokumentų reikalavimų ir/ar statybinių susirinkimų protokoluose nurodytų užduočių, ar nevykdo/netinkamai vykdo kitus įsipareigojimus iki šie pažeidimai bus pašalinti. Tokiu atveju Darbų atlikimo terminai nėra pratęsiami;

4.6.3. Rangovas turi teisę sustabdyti Darbus pagal Sutartį jei Užsakovas ne dėl Rangovo kaltės uždelsia pagal Sutartį mokėtinų sumų apmokėjimą ilgiau nei 30 (trisdešimt) dienų nuo mokėjimo termino pabaigos.

4.7. Darbų vykdymo sustabdymo laikotarpiu atliktų Darbų rezultatą savo sąskaita Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos (kaip numatyta STR 1.06.01:2016 „Statybos darbai. Statinio statybos priežiūra“.

4.8. Darbų vykdymas atnaujinamas rašytiniu Užsakovo pranešimu Rangovui.

4.9.Šalys turi teisę sušaukti susirinkimą Sutarties vykdymo eigoje kilusiems klausimas išspręsti, apie susirinkimą informuojant kitą Šalį ne vėliau kaip prieš 2 (dvi) darbo dienas iki susirinkimo dienos. Susirinkimą organizuojanti Šalis sudaro darbotvarkę ir apie ją supažindina kitą Šalį. Į darbotvarkę gali būti įtraukiami iki susirinkimo dienos pateikti kitos Šalies pasiūlyti klausimai. Susirinkimą protokoluoja ir protokolą susipažinimui ne vėliau kaip per 2 (dvi) darbo dienas po Susirinkimo dienos Rangovui pateikia Užsakovas, nebent Šalys susirinkimo metu susitartų kitaip. Susirinkimo protokolas laikomas patvirtintu, jeigu kita Šalis nepareiškė argumentuotų pastabų raštu per 2 (dvi) darbo dienas po protokolo gavimo. Šalių dalyvavimas susirinkimuose yra privalomas.

**5.Tarpinių Darbų perdavimo - priėmimo tvarka**

### 5.1.Rangovas tarpinius faktiškai ir tinkamai atliktų Darbų priėmimo-perdavimo aktus Užsakovui teikia kiekvieną mėnesį ne vėliau kaip iki einamojo mėnesio 25 dienos. Kartu su atliktų Darbų aktu turi būti pateikta visa lydinčioji dokumentacija: išpildomosios nuotraukos, įrengtų sistemų bandymų bei kontrolinių matavimų rezultatai, paslėptų Darbų aktai, panaudotų medžiagų ir įrangos atitikties sertifikatai/ deklaracijos ir kiti privalomi dokumentai tiek, kiek jie susiję su perduodamu Darbų rezultatu. Visa dokumentacija pateikiama lietuvių kalba. Taip pat aktų teikimo metu privalo būti tinkamai užpildytas statybos darbų žurnalas**.**

5.2. Prieš pateikiant tarpinį atliktų Darbų aktą Užsakovui, Rangovas privalo Atliktų Darbų aktą kartu su visais priedais pateikti Techniniam prižiūrėtojui bei gauti Techninio prižiūrėtojo patvirtinimą raštu (viza ir parašas). Jeigu atliktų darbų aktas yra teikiamas be Techninio prižiūrėtojo patvirtinimo, Užsakovas turi teisę atsisakyti pasirašyti Atliktų Darbų aktą ir/ar nemokėti už Darbus, iki tol, kol minėtieji reikalavimai nebus įvykdyti.

### 5.3.Užsakovas, gavęs Rangovo pateiktus atliktų Darbų aktus įsipareigoja ne vėliau kaip per 7 (septynias) darbo dienas nuo akto gavimo dienos pasirašyti atliktų Darbų aktą arba atsisakyti jį pasirašyti. Užsakovas atsisakydamas pasirašyti nurodo pagrįstas atsisakymo pasirašyti atliktų Darbų aktą priežastis.

5.4.Užsakovas turi teisę nepasirašyti aktų jei Darbai atlikti su defektais, panaudojus netinkamas/nekokybiškas medžiagas, neatitinka projektinių sprendinių, techninių ar kitų normatyvų, yra netinkamai užpildytas statybos darbų žurnalas, nepateikiama dokumentacija ar pateikiama tik jos dalis, aktai nepasirašyti Techninio prižiūrėtojo ar yra kitų perduodamų Darbų trūkumų.

5.5. Rangovas, ištaisęs trūkumus, pakartotinai teikia atliktų Darbų aktus kitą kalendorinį mėnesį. Užsakovas juos priima Sutarties 5.3.punkte nustatyta tvarka.

5.6. Tarpiniai Rangovo perdavimo priėmimo aktai pasirašomi išimtinai tik apmokėjimo tikslais ir tokių aktų pasirašymas nelaikomas atliktų Darbų kokybės patikrinimu ar atliktų Darbų perdavimu Užsakovui. Užsakovui yra reikalingas visas galutinis Darbų rezultatas. Užsakovas turi teisę pareikšti Rangovui pretenzijas dėl visų atliktų Darbų kokybės iki Galutinio atliktų Darbų akto pasirašymo dienos.

**6. Atsiskaitymas už atliktus darbus**

6.1.Šalims pasirašius tarpinį priėmimo-perdavimo aktą Rangovas pateikia Užsakovui PVM sąskaitą-faktūrą. PVM sąskaita faktūra teikiama per SABIS. Jeigu PVM sąskaita faktūra bus pateikta ne per SABIS, Užsakovas laikys, kad PVM sąskaita faktūra nėra gauta, o apmokėjimo terminai bus skaičiuojami tik nuo to momento, kai ji bus gauta per SABIS.

6.2.PVM sąskaita faktūra apmokama per 30 (trisdešimt) kalendorinių dienų nuo jos pateikimo dienos. Jeigu PVM sąskaita-faktūra į SABIS sistemą pateikiama anksčiau nei yra pasirašomas tarpinis atliktų darbų priėmimo-perdavimo aktas Užsakovas neturi prievolės jos apmokėti. Jei priėmimo-perdavimo aktas yra pasirašomas vėliau nei pateikta sąskaita yra laikoma, jog PVM sąskaita-faktūra yra pateikta priėmimo-perdavimo akto pasirašymo dieną.

### 6.3. PVM sąskaita-faktūra yra apmokama 6.1. - 6.2. punktuose nurodyta tvarka, sulaikant 10 (dešimt) proc. nuo kiekvienos Rangovo pateiktos apmokėjimui PVM sąskaitos faktūros sumos (be PVM). Tarpinėse PVM sąskaitose faktūrose privalo būti nurodyta, kad remiantis Sutarties 6.3. punktu taikomas 10 (dešimties) proc. mokėtinos sumos sulaikymas.

### 6.4. Sulaikyta 10 (dešimties) proc. suma sumokama Rangovui per 30 (trisdešimt) kalendorinių dienų įvykdžius šias sąlygas: Šalių pasirašytas Galutinis atliktų Darbų priėmimo-perdavimo aktas Sutartyje nurodyta tvarka; Rangovui pateikus garantinio laikotarpio draudimo bendrovės laidavimą ar banko garantinį raštą kaip numatyta Sutartyje bei gauta kompetentingos (-ų) institucijos (-ų) teigiama išvada / aktas / pažyma apie statybos užbaigimo procedūrų įvykdymą.

### 6.5. Užsakovas turi teisę papildomai sulaikyti bet kokius mokėjimus Rangovui, jeigu Rangovas nevykdo / netinkamai vykdo sutartinius įsipareigojimus arba yra pagrįstas pagrindas vertinti, kad sutartiniai įsipareigojimai nebus vykdomi / tinkamai vykdomi ateityje. Papildomai sulaikyti mokėjimai yra sulaikomi iki tol, kol Rangovas įvykdys sutartinius įsipareigojimus tinkamai.

**7. Sutarties keitimas**

7.1.Sutarties sąlygos gali būti keičiamos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Įstatymas) numatytais pagrindais.

7.2. Sutarties sąlygos taip pat gali būti keičiamos:

7.2.1. Jei Užsakovui atsiranda papildomų darbų poreikis ir toks Sutarties keitimas nepažeidžia Įstatymo 97 str. nurodytų sąlygų (verčių). Užsakovas teikia prašymą Rangovui dėl papildomų darbų atlikimo. Tokiu atveju Rangovas per 5 (penkias) darbo dienas nuo Užsakovo pranešimo apie papildomus darbus gavimo dienos pateikia darbų lokalinę sąmatą, kurioje nurodyti papildomai atliekamų darbų kiekiai, kaina ir atlikimo terminai. Papildomų darbų lokalinės sąmatos (darbų kiekiai bei įkainiai) privalo būti sudarytos vadovaujantis statinių statybos skaičiuojamosios kainos nustatymo pagrindiniais principais, patvirtintais STR 1.04.04:2017 „Statinio projektavimas, projekto ekspertizė“ bei UAB „Sistela“ statybos skaičiuojamosios kainos nustatymo rekomendacijomis (Užsakovo pranešimo gavimo dienos terminu). Susitarta dėl papildomų darbų atlikimo yra laikoma tik Šalims pasirašius papildomą susitarimą. Šalys aiškiai susitaria, kad papildomais darbais yra laikomi tik tokie darbai, kurie nepatenka į Projekto ir Sutarties apimtį. Darbai, kurie yra Sutarties apimtyje negali būti laikomi papildomais darbais bei už juos negali būti mokama papildomai.

7.2.2. abipusiu Šalių susitarimu (šalims pasirašant papildomą susitarimą), kai pakeitimas nėra esminis. Esminiu pakeitimu yra laikomos Įstatymo 97 str. 4 p. nurodytos sąlygos.

7.2.3. Paaiškėjus Projekto klaidoms ar kitoms aplinkybėms, dėl kurių Užsakovui atsiranda poreikis keisti Projekto sprendinius Užsakovas apie Projekto sprendinių keitimą praneša Rangovui. Rangovas per 5 (penkias) darbo dienas nuo tokio Užsakovo pranešimo gavimo dienos pateikia darbų lokalinę sąmatą, kurioje nurodyti naujai atliekami darbai bei atsisakomi (nevykdytini) darbai (jei tokių yra). Papildomų darbų lokalinės sąmatos (darbų kiekiai bei įkainiai) privalo būti sudarytos vadovaujantis statinių statybos skaičiuojamosios kainos nustatymo pagrindiniais principais, patvirtintais STR 1.04.04:2017 „Statinio projektavimas, projekto ekspertizė“ bei UAB „Sistela“ statybos skaičiuojamosios kainos nustatymo rekomendacijomis (UAB „Sistela“ įkainiai imami Užsakovo pranešimo gavimo dienos terminu). Pakeitimas yra laikomas sudarytu, kai Šalys pasirašo papildomą susitarimą (kuriame nurodoma keičiamų (atsisakomų ir naujai atliekamų) darbų apimtis).

7.2.4. Atsiradus poreikiui atsisakyti dalies darbų (ar mažinti jų apimtį) Užsakovas teikia Rangovui pranešimą nurodydamas atsisakomų darbų apimtį. Rangovas per 5 (penkias) darbo dienas nuo Užsakovo pranešimo gavimo dienos privalo pateikti darbų lokalinę sąmatą, kurioje nurodyti atsisakomi darbai bei jų vertė (darbų vertė apskaičiuojama vadovaujantis UAB „Sistela“ statybos skaičiuojamosios kainos nustatymo rekomendacijomis). Šalys pasirašo papildomą susitarimą,kuriama nurodoma atsisakomi darbai bei keičiama Sutarties kaina.

7.3. Rangovas, Užsakovui pateikus pranešimus, nurodytus Sutarties 7.2 p., turi teisę atsisakyti atlikti darbus (pagrįsdamas raštu), tik jeigu jų nėra įmanoma įgyvendinti techniškai, prašomi atlikti darbai prieštarauja teisės aktų reikalavimams, ar šių darbų įgyvendinimas galėtų pagrįstai kelti pavojų saugai ir patikimumui. Užsakovui nesutikus, kad egzistuoja aplinkybės, suteikiančios Rangovui teisę atsisakyti įgyvendinti papildomus darbus, Užsakovas turi teisę kreiptis į nepriklausomą ekspertą ir paprašyti įvertinti, ar šių darbų galima atsisakyti dėl anksčiau minėtų priežasčių. Jeigu ekspertas nustato, kad galima įgyvendinti papildomus darbus, Rangovas yra įpareigojamas juos įgyvendinti ir privalo atlyginti eksperto išlaidas.

7.4. Bet kokie Sutarties pakeitimai visais atvejais iki atitinkamų darbų atlikimo pradžios privalo būti įforminami abiem Šalims pasirašant papildomą susitarimą. Rangovas turi teisę vykdyti papildomus darbus arba nevykdyti atsisakomų darbų tik po to, kai Šalys dėl jų sudaro (pasirašo) papildomą susitarimą. Priešingu atveju yra laikoma, jog Rangovas šiuos darbus atliko savo rizika bei sąskaita.

7.5. Dėl objektyvių priežasčių negalint vykdyti Darbų (jų dalies) pagal Projektą, Užsakovas savo nuožiūra turi teisę skaidyti anksčiau suderintą Projektą į etapus.

7.6. Tuo atveju, kai Užsakovas pagal Sutarties sąlygas inicijuoja papildomo susitarimo sudarymą, Rangovo vengimas ar nepagrįstas atsisakymas sudaryti tokį papildomą susitarimą ilgiau nei 14 dienų sudaro pagrindą Užsakovui laikyti, kad Rangovas atsisakė sudaryti susitarimą dėl papildomų darbų atlikimo.

**8.Subranga ir jungtinė veikla**

8.1. Bet kokie fiziniai ar juridiniai asmenys, kuriuos Rangovas pasitelkia Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai.

8.2. Rangovas turi teisę pasirašyti subrangos sutartis su subrangovais, kurie buvo nurodyti Pasiūlyme.

8.3. Rangovas subrangovus, kurie buvo nurodyti Pasiūlyme ir kurių kvalifikacija remiamasi, gali keisti tik žemiau nurodytomis sąlygomis ir tvarka:

8.3.1. Rangovas, pasitelkdamas ar keisdamas subrangovą, gali pasitelkti tik tokį pat statusą turinčias įmones ar įstaigas, atitinkančias Konkurso sąlygose nurodytus kvalifikacijos reikalavimus bei negali būti žemesnės kvalifikacijos nei keičiami subrangovai;

8.3.2. Rangovas prieš 3 (tris) darbo dienas raštu informuoja Užsakovą apie numatomą subrangovo pasitelkimą / keitimą, pasitelkimo ar keitimo priežastis, pateikia dokumentus, patvirtinančius tokio pasitelkimo ar keitimo būtinumą bei Konkurso sąlygose numatytus dokumentus apie subrangovą (subrangovas turi atitikti Konkurso sąlygose nurodytus kvalifikacinius reikalavimus) bei kitus Konkurso sąlygose nustatytus dokumentus, subrangovų sutikimą numatomų darbų atlikimui, pavadinimus, kontaktinius duomenis ir jų atstovus;

8.3.3. gavęs tokį pranešimą, Užsakovas kartu su Rangovu įformina Sutarties pakeitimą dėl subrangovo pasitelkimo / pakeitimo, pasirašomu abiejų Šalių. Šie dokumentai yra neatskiriama Sutarties dalis.

8.4. Rangovas sutartinių įsipareigojimų vykdymui gali pasitelkti kitus subrangovus, kurių kvalifikacija nesiremia, ir kurie nebuvo nurodyti Konkurso sąlygose tik gavęs Užsakovo patvirtinimą (el. paštu arba raštu).

8.5. Rangovo pasitelkti subrangovai gali pasitelkti subsubrangovus ar kitus trečiuosius asmenis darbų atlikimui tik gavę Užsakovo patvirtinimą (el. paštu arba raštu). Rangovas įsipareigoja perkelti šią sąlygą į sutartis sudaromas tarp Rangovo ir subrangovų.

8.6. Jei Užsakovas turi pagrįstų įtarimų, kad Rangovo darbuotojas ar kitas jo samdytas asmuo yra nekompetentingas, Rangovas privalo nušalinti nurodytą asmenį nuo darbo per dvi darbo dienas nuo tokio pranešimo gavimo dienos. Toks keitimas negali įtakoti atliekamų drabų terminų.

8.7. Rangovas privalo užtikrinti, kad visi Darbus atliekantys darbuotojai (tiek Rangovo darbuotojai, tiek kiti samdyti asmenys) būtų sudarę galiojančias darbo ir (ar) kitas sutartis.

8.8. Rangovas neturi teisės pasitelkti Sutarties vykdymui Užsakovo darbuotojų darbo sutarčių pagrindu ar kitokiu būdu, jei tai nėra raštu suderinta su Užsakovu.

8.9. Rangovas neturi teisės pasitelkti Sutarties vykdymui Užsakovo auditorių, patarėjų, konsultantų, atstovų, brokerių ar kitų nepriklausomų specialistų, kuriems dėl to kiltų interesų konfliktas, būtų pažeistos tokių specialistų profesinės etikos normos arba gerosios verslo praktikos standartai.

8.10. Užsakovas numato tiesioginio atsiskaitymo galimybę su Sutartyje nurodytais subrangovais vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 96 straipsnyje nustatyta tvarka. Subrangovas, norėdamas pasinaudoti tiesiogine atsiskaitymo galimybe, teikia prašymą Užsakovui. Užsakovas, Rangovas ir Subrangovas pasirašo trišalį susitarimą, kuriame nustatoma atsiskaitymo su subrangovu tvarka, atsižvelgiant į šioje sutartyje nustatytus terminus bei tvarką bei suteikiant Rangovui teisę prieštarauti nepagrįstiems mokėjimams.

8.11. Jungtinės veiklos sutartyse (toliau - JVS) nurodytus partnerius galima keisti tik šiuo atveju, kai dėl pradinio tiekėjo reorganizavimo, likvidavimo, restruktūrizavimo ar bankroto procedūros naujas tiekėjas, atitinkantis anksčiau nustatytus reikalavimus, visiškai arba iš dalies perima pradinio tiekėjo teises ir pareigas. Tokiu atveju jungtinės veiklos partneriai privalo pateikti Užsakovui šiuos dokumentus:

* + 1. pasiliekančio(-ių) jungtinės veiklos partnerio(-ių) prašymą dėl jungtinės veiklos partnerio(-ių) keitimo;
    2. pasitraukiančio(-ių) jungtinės veiklos partnerio(-ių) prašymą pasitraukti iš JVS partnerių ir perduoti visus įsipareigojimus pagal JVS naujajam(-iems) / pasiliekančiam(-iams) jungtinės veiklos partneriui(-iams);
    3. naujojo(-ųjų) / pasiliekančio(-ių) jungtinės veiklos partnerio(-ių) raštišką sutikimą(-us) pakeisti pasitraukiantį(-čius) jungtinės veiklos partnerį (-ius) bei prisiimti visus pasitraukiančio(-ių) jungtinės veiklos partnerio(-ių) įsipareigojimus pagal JVS bei naujojo(-ųjų) / pasiliekančio(-ių) jungtinės veiklos partnerio(-ių) kvalifikaciją pagrindžiantys dokumentai (jei taikoma);
    4. Rangovas turi įrodyti Užsakovui naujojo(-ųjų) / pasiliekančio(-ių) jungtinės veiklos partnerio(-ių) patikimumą ir gebėjimą vykdyti paskirtas funkcijas.
    5. Rangovas turi gauti Užsakovo rašytinį sutikimą keisti jungtinės veiklos partnerius;
    6. Rangovas turi pateikti Užsakovui naujos Jungtinės veiklos sutarties kopiją, kurioje pasiliekančiojo(-iųjų) jungtinės veiklos partnerio(-ių) įsipareigojimai išliks tokie patys kaip ir ankstesnėje JVS, o naujasis(-ieji) / pasiliekantis(-ys) jungtinės veiklos partneris(-iai) perims visus pasitraukiančiojo(-iųjų) jungtinės veiklos partnerio(-ių) įsipareigojimus pagal ankstesnę JVS.

8.12. Šio skyriaus nuostatų nesilaikymas yra laikomas esminiu Sutarties pažeidimu.

# 9. Darbų sauga bei kiti reikalavimai

9.1. Rangovas yra atsakingas už tai, kad visi statybvietėje jo vardu veikiantys asmenys (Rangovo darbuotojai, subrangovai, jų samdyti asmenys, bei visos kitos Darbus atliekančios su Rangovu susijusios trečiosios šalys) ar į ją, jo pavedimu ar sutikimu patenkantys, asmenys laikytųsi darbų saugos, priešgaisrinės saugos, higienos normų, aplinkosaugos reikalavimų, nepažeistų oro, vandens, dirvožemio taršos ir triukšmo normų.

9.2. Rangovas įsipareigoja paskirti ir Užsakovui nurodyti (el. paštu) už darbų saugą atsakingą asmenį bei nurodyti jo vardą, pavardę, telefoną ir elektroninį paštą prieš Darbų pradžią.

9.3. Rangovas įsipareigoja užtikrinti, kad visi statybvietėje naudojami įrankiai, įranga, mechanizmai yra tinkamos būklės, atitinka nustatytus teisės aktuose reikalavimus bei gali būti saugiai naudojami.

9.4. Rangovas įsipareigoja užtikrinti, kad statybvietė būtų įrengta pagal teisės aktų reikalavimus. Rangovas, atliekant Darbus, privalo užtikrinti žemės sklypų ir statybvietės teritorijos, o taip pat šalia jos esančios teritorijos, jose gyvenančių, dirbančių, poilsiaujančių ar esančių asmenų, turto bei transporto priemonių apsaugą nuo pavojų ir rizikos, kuriuos gali sąlygoti atliekami Darbai, o taip pat užtikrinti, kad vykdant Darbus, jokiu kitu būdu nebūtų pažeistos trečiųjų asmenų teisės ir interesai.

9.5. Rangovas privalo dalyvaujant Užsakovui, atlikti statybvietėje įvykusių nelaimingų atsitikimų tyrimą ir jų apskaitą. Rangovas yra atsakingas už dėl jo ar jo samdyto asmens kaltės įvykusias avarijas, sužeidimus, žūtis statybų aikštelėje bei privalo atlyginti visą žalą ir nuostolius Užsakovui ir / ar tretiesiems asmenims, išskyrus atvejus, kai žala atsirado išimtinai ne dėl Rangovo ir/ar jo samdytų asmenų kaltės.

9.6. Rangovas privalo užtikrinti, kad statybvietėje dirbantys Rangovo ar kiti jo samdyti Darbus atliekantys asmenys būtų blaivūs (etilo alkoholio koncentracija kraujyje ir kitose biologinėse organizmo terpėse - 0,00 promilės) nebūtų apsvaigę nuo vaistų, narkotinių medžiagų ar kitokių psichiką veikiančių medžiagų. Siekiant įsitikinti šios sutartinės prievolės vykdymu Užsakovas turi teisę bet kuriuo metu statybvietėje esančius Rangovo ar jo samdomų trečiųjų asmenų (subrangovų) darbuotojus patikrinti alkotesteriu ar kitais būdais. Rangovas įsipareigoja suteikti ar gauti visus būtinus asmens sutikimus tokių procedūrų atlikimui.

9.7. Rangovas prieš atlikdamas Darbus įsipareigoja susipažinti su visų esamų tinklų (tokių kaip elektros, telefono, šilumos, vandentiekio, nuotekų, dujotiekio ir kt.) išsidėstymu, įvertinti galimus maršrutus ir kelius privažiavimui prie statybvietės, jų tinkamumą, būklę ir naudojimo sąlygas bei kaštus ir (esant poreikiui) įrengti privažiavimo kelius. Rangovas atsako už bet kokią žalą, padarytą esamiems keliams, kelių dangoms, kitoms dangoms, inžineriniams tinklams, tranšėjoms, vamzdžiams, kabeliams ir kt., bei privalo ištaisyti padarytą žalą savo sąskaita iki Galutinio Darbų priėmimo-perdavimo akto pasirašymo (jeigu pagal žalos pobūdį nėra būtina ją ištaisyti greičiau).

9.8. Užsakovas turi teisę sustabdyti Darbų atlikimą, jeigu nustatomi darbuotojų saugos ir priešgaisrinės apsaugos ar kiti reikalavimų pažeidimai (pvz., įskaitant, bet neapsiribojant Rangovo darbuotojai neturi būtinos kvalifikacijos, reikalingos Darbams atlikti, darbo vietoje nėra Rangovo paskirtų atsakingų asmenų, darbuotojai neturi asmeninių apsaugos priemonių, egzistuoja kitos aplinkybės, kurios kelia grėsmę žmonių sveikatai, gyvybei, kt.), iki pažeidimai bus pašalinti.

9.9. Visos išlaidos susijusios su darbų saugos, aplinkos apsaugos, priešgaisrinės saugos, higienos ar kitų reikalavimų laikymusi yra įtrauktos į Sutartyje nurodytą kainą.

9.10. pateikti savivaldybės institucijoms informaciją pagal LR triukšmo valdymo įstatymo 14 str. numatytus reikalavimus (jei tai priklauso pagal darbų pobūdį). Taip pat pateikti visus kitus pranešimus, prašymus ar gauti leidimus, derinimus, kurie reikalingi pagal teisės aktų reikalavimus. To nepadarius, Rangovas įsipareigoja sumokėti valstybinių institucijų paskirtas baudas bei atlyginti kitas su tuo susijusias išlaidas.

9.11. Rangovas įsipareigoja prieš pradedant vykdyti statybos darbus statybvietėje, pagal LR Statybos įstatymo 221 straipsnio reikalavimus, nustatyti skaidriai dirbančio asmens identifikavimo ir kontrolės tvarką statybvietėje bei užtikrinti, kad visi joje esantys asmenys (statybos darbus atliekantys Rangovo, subrangovo darbuotojai, bei kiti statybvietėje dirbantys bei esantys asmenys) turėtų suformuotus skaidriai dirbančio asmens identifikavimo kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) ir juos pateikti LR Statybos įstatymo 221 straipsnio 1 ir 2 dalyse nustatytais atvejais ir tvarka.

9.12. Rangovas įsipareigoja kontroliuoti nustatytų skaidriai dirbančio asmens identifikavimo ir kontrolės tvarkos reikalavimų laikymąsi statybvietėje.

9.13. Rangovas privalo Užsakovo darbuotojams, jo įgaliotiems asmenims, ar valstybinėms institucijoms, kontroliuojančioms įstatymų laikymąsi, pateikti ir leisti patikrint skaidriai dirbančiojo asmens dokumentus.

9.14. Užsakovo darbuotojams ar jo įgaliotiems asmenims nustačius Sutarties 9.11-9.13 punktuose numatytų įsipareigojimų pažeidimus, apie tokius pažeidimus raštu informuojamas Rangovas, o asmuo, neturintis skaidriai dirbančiojo asmens patvirtinančių dokumentų, pažeidimo fakto nustatymo metu šalinamas iš statybvietės.

9.15. Rangovas, nevykdantis LR Statybos įstatymo 221 straipsnyje nustatytų ir jam perleistų vykdyti pareigų, prisiima visą atsakomybę įstatymų nustatyta tvarka bei sumoka Užsakovui 500 (penkių šimtų) Eur baudą už kiekvieną Užsakovo (jo įgaliotų asmenų) ar valstybinių institucijų nustatytą pažeidimo atvejį.

**10. ŠALIŲ ĮSIPAREIGOJIMAI IR TEISĖS**

**10.1.Užsakovas įsipareigoja:**

10.1.1. suderinti Rangovo parengtą ir pateiktą Darbų Grafiką arba pateikti pastabas Grafikui ne vėliau kaip per 5 (penkias) darbo dienas nuo jo pateikimo dienos;

10.1.2. pateikti Rangovui topografinę nuotrauką, nekilnojamojo turto registro centrinio duomenų banko išrašą (-us) per 5 (penkias) darbo dienas nuo Sutarties įsigaliojimo;

10.1.3. perduoti Rangovui darbų zoną prieš 5 (penkias) darbo dienas iki Darbų atlikimo pradžios, pasirašant statybvietės perdavimo–priėmimo aktą;

10.1.4. pranešti Rangovui, kas vykdys techninę priežiūrą likus ne mažiau kaip 5 (penkioms) darbo dienoms iki Darbų pradžios;

10.1.5. Rangovui pateikti Projekto kodą, kuris bus naudojamas visuose Darbų dokumentuose (raštuose, aktuose, sąskaitose-faktūrose ir kt. dokumentuose) per 5 (penkias) darbo dienas nuo Sutarties įsigaliojimo dienos;

10.1.6. priimti iš Rangovo kokybiškai atliktus Darbus ir apmokėti už juos Sutartyje numatytais terminais;

10.1.7. išduoti įgaliojimą Rangovui statybos užbaigimo procedūrų vykdymui bei kitų Sutartyje numatytų įsipareigojimų vykdymui Užsakovo vardu ;

10.1.8. savo lėšomis parengti Sutartyje nurodytų statinių kadastro bylą per 20 darbo dienų;

10.1.9. vykdyti kitus įsipareigojimus, numatytus Sutartyje ar Lietuvos Respublikos teisės aktuose.

**10.2.Rangovas įsipareigoja:**

10.2.1. Užsakovo pateiktą Projekto kodą, naudoti visuose Darbų dokumentuose (raštuose, aktuose, sąskaitose-faktūrose ir kt. dokumentuose susijusiuose su Darbais).

10.2.2. nekeisti projektinių sprendinių be raštiško Užsakovo sutikimo.

10.2.3. ne vėliau kaip per 5 (penkias) darbo dienas iki Darbų pradžios pateikti Užsakovo atsakingam darbuotojui Rangovo darbuotojų sąrašą, kurie vykdys Darbus, nurodyti darbuotojų vardus, pavardes, pareigas bei Rangovo transporto priemones ir vairuotojus, jei reikės patekti į Užsakovo teritoriją.

10.2.4. nepradėti Darbų, kol Užsakovas neperdavė statybvietės Šalims pasirašant statybvietės / Darbų zonos perdavimo–priėmimo aktą pagal statybos techninį reglamentą STR 1.06.01:2016 „Statybos darbai. Statinio statybos priežiūra“.

10.2.5. užtikrinti jog Darbams būtų naudojamos tik naujos medžiagos, kurios atitinka Projekte nurodytus reikalavimus.

10.2.6. savo sąskaita pašalinti trūkumus ar defektus, susijusius su netinkamu Darbų atlikimu, per Užsakovo nurodytą protingą (technologiškai įmanomą) terminą (pašalinęs trūkumus ar defektus – gauti iš Užsakovo pažymą apie trūkumų ištaisymą);

10.2.7. turėti galiojančius kvalifikacijos atestatus ir visus nustatyta tvarka išduotus (patvirtintus) leidimus, suteikiančius teisę atlikti Sutartyje nurodytus Darbus. Rangovas pradeda Darbus tik turėdamas visus reikiamus Leidimus Darbams ir įsitikinęs, kad jie yra galiojantys bei teisėti. Rangovas visiškai atsako už tai, kad Darbai būtų pradėti ir vykdomi tik turint visus jiems pradėti bei vykdyti reikalingus leidimus, sutikimus, licencijas, atestacijas bei įgaliojimus. Taip pat Rangovas įsipareigoja savo lėšomis gauti visus Darbams atlikti reikalingus leidimus iš institucijų. Tokie leidimai apima leidimus eismo nukreipimams, kelių uždarymo leidimai, gyvenimo ir darbo leidimai, leidimai radijo ryšio priemonėms, leidimai žemės darbams ar inžinerinių tinklų perkėlimui, aplinkosaugos leidimai ir kt.; taip pat savo sąskaita gauti žemės sklypų savininkų bei kitus sutikimus, derinimus, leidimus Darbams vykdyti;

10.2.8. savo sąskaita įsigyti ir apmokėti visus leidimus, susijusius su laikinu elektros energijos, vandens bei kitų resursų tiekimu bei vartojimu, reikalingu Darbų vykdymui; įrengti prisijungimus prie elektros, vandens ir kitų resursų ar savarankiškai organizuotis prisijungti prie šių resursų tinklų / įvadų bei sudaryti atitinkamus susitarimus (jei jie reikalingi) su šių tinklų / įvadų savininkais / valdytojais. Laikinų elektros įrenginių medžiagos, įranga ir instaliavimas turi atitikti elektros energiją tiekiančios įmonės išduotas technines sąlygas;

10.2.9. įforminti visą reikalingą dokumentaciją ir priduoti objektą valstybinėms institucijoms ir Užsakovo priėmimo komisijai (įskaitant ir statybos užbaigimo Darbų pridavimą).

10.2.10. vykdant Darbus, Rangovas užtikrina, kad kiekvienos dienos pabaigoje būtų sutvarkyta Darbų vykdymo zona. Jeigu Rangovas tinkamai nevykdo šiame punkte numatytų įsipareigojimų ir per 2 (dvi) darbo dienas po Užsakovo pareikalavimo neištaiso trūkumų, Užsakovas turi teisę savo jėgomis ar pasitelkus trečiuosius asmenis Rangovo sąskaita sutvarkyti teritoriją / Darbų vykdymo zoną, išvežti šiukšles bei atlikti kitus būtinus darbus, o Rangovas privalo atlyginti dėl to patirtas Užsakovo išlaidas. Rangovas įsipareigoja Darbų vykdymo metu susidarančias atliekas tvarkyti laikantis Techninėje specifikacijoje ir teisės aktuose numatytų reikalavimų;

10.2.11. visus darbus, kurie bus paslėpti kitais darbais ir/ar konstrukcijomis („paslėptus darbus“), jei tokių bus, pateikti Užsakovo bei statybos techninio prižiūrėtojo priėmimui, įspėjęs apie tai mažiausiai prieš 3 (tris) darbo dienas, bei įforminti paslėptų darbų aktą;

10.2.12. Rangovas privalo nedelsdamas, bet ne vėliau kaip per 3 (tris) darbo dienas nuo sužinojimo dienos, informuoti Užsakovą apie bet kokias aplinkybes (nesklandumus), kurias jis patiria vykdydamas Sutartį ir kurios objektyviai trukdo ar gali sutrukdyti Rangovui užbaigti Darbų atlikimą nustatytais terminais, įskaitant, bet neapsiribojant, reikalingų dokumentų trūkumą, Užsakovo ar kitų statybos proceso dalyvių pateiktų dokumentų netikslumus, Sutarties tinkamam įvykdymui trukdyti galinčius valstybės institucijų ar kitų trečiųjų asmenų veiksmus, kt. Rangovas privalo būti aktyvus ir dėti visas protingas pastangas tam, kad kilę nesklandumai būtų pašalinti ekonomiškai ir racionaliai pateisinamu būdu bei sprendimais ir nesukeltų grėsmės Sutarties įvykdymui. Šiame punkte nurodytu terminu nepranešęs Užsakovui apie Sutarties vykdymo nesklandumus, Rangovas prisiima visą iš to kylančią riziką ir pasekmes;

10.2.13. per 5 (penkias) darbo dienas nuo Užsakovo raštu pateikto prašymo gavimo dienos, pateikti išsamią Darbų atlikimo ataskaitą, nurodant, kokie Darbai buvo atlikti, bei pateikiant papildomą su Darbų atlikimu susijusią, Užsakovo prašomą, informaciją;

10.2.14. imtis visų priemonių Užsakovo jam perduotos Statybvietės/Darbų zonos, medžiagų, žaliavų ir kitų daiktų, priklausančių Užsakovui, Rangovui ir/ar tretiesiems asmenims, saugumui užtikrinti. Rangovui tenka visa šių medžiagų, žaliavų, daiktų sugedimo, praradimo, žuvimo rizika iki Užsakovas priims Darbus, kuriems atlikti buvo panaudotos atitinkamos medžiagos, žaliavos ar daiktai, arba priims šio turto likučius;

10.2.15. Visas materialines vertybes (metalo laužą, vamzdžius (nuvalytus nuo izoliacijų ir apvalkalų), metalines jungtis ir kt.) po atliktų demontavimo ar kitų darbų, transportuoti į Užsakovo nurodytą vietą ir perduoti Užsakovui. Perdavimas turi būti įforminamas šalių atsakingiems asmenims pasirašant krovinio gabenimo važtaraštį ar kitą jam prilyginamą aktą. Vienas aktas paliekamas pas Užsakovą, kitas lieka Rangovui.

10.2.16. Rangovas privalo apsaugoti Užsakovą nuo bet kokių pretenzijų, kurios susijusios su Rangovo Darbais ir jų rezultatu pagal šią Sutartį. Jeigu yra pareikšta pretenzija, dėl bet kokių darbų ir/ar įsipareigojimų netinkamo vykdymo ar nevykdymo šios Sutarties pagrindu, Rangovas, Užsakovui pareikalavus, privalo savo sąskaita vesti derybas dėl pretenzijos išsprendimo. Tuo atveju, jeigu dėl Rangovo įsipareigojimų vykdymo pagal Sutartį, bet kokius papildomus nuostolius pagal pareikštas pretenzijas patiria Užsakovas, Rangovas įsipareigoja juos kompensuoti Užsakovui;

10.2.17. vykdyti STR 1.06.01:2016 „Statybos darbai. Statinio statybos priežiūra“ Statinio projekto dalies vykdymo priežiūros vadovui priskirtas pareigas, įskaitant - pasirašyti paslėptų statinio konstrukcijų ir paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka prižiūrimos statinio projekto dalies sprendinius, normatyvinių statybos techninių, normatyvinių statinio saugos ir paskirties dokumentų reikalavimus.

10.2.18. Rangovui pavedama užvesti, naudoti, pildyti ir administruoti elektroninį statybos darbų žurnalą pagal STR 1.06.01:2016 “Statybos darbai. Statinio statybos priežiūra” patvirtintas statybos darbų žurnalo pildymo tvarkos aprašo nuostatas, kai toks elektroninio statybos darbų žurnalo naudojimas yra privalomas. Rangovas įsipareigoja užtikrinti, kad būtų laikomasi visų statybos darbų žurnalo pildymo tvarkos apraše numatytų taisyklių ir įsipareigoja kontroliuoti jų tinkamą vykdymą. Užsakovui turi būti perleidžiama Elektroninio statybos darbų žurnalo skaitmeninė versija ir 1 (viena) popierinė Elektroninio statybos darbų žurnalo versija. Elektroninio statybos darbų žurnalo administravimo kaštai ir visos su tuo susijusios tiesioginės ir/ar netiesioginės išlaidos yra įskaičiuotos į Sutarties kainą ir papildomai Rangovui nėra apmokamos.

10.2.19. Įrenginiai, prietaisai, įtaisai, mechanizmai, atsarginės dalys, kompiuterinės programos, kurie turi būti sumontuoti ir (arba) instaliuoti ir (arba) perduoti Užsakovui vykdant Sutartį, ir medžiagos turi atitikti 2022-04-08 Europos Sąjungos Tarybos reglamentu 2022/576 įtvirtintus reikalavimus, t. y negali būti importuojamos iš šalių, iš kurių importas yra draudžiamas pagal taikomas Europos Sąjungos ribojamąsias priemones (sankcijas).

**11. Draudimai**

11.1. Rangovas įsipareigoja apsidrausti ir Užsakovui pateikti Sutarties įvykdymo užtikrinimą, privalomąjį civilinės atsakomybės draudimą, garantinių įsipareigojimų įvykdymo laidavimo raštą/garantiją (toliau visi kartu vadinami Prievolių įvykdymo užtikrinimai) Sutartyje nurodytomis sąlygomis ir terminais.

11.2. Visi Sutartyje nurodytų Prievolių įvykdymo užtikrinimo turiniai bei juos išduodančio draudiko ar kredito įstaigos kandidatūra turi būti suderinti su Užsakovu (raštu arba el. paštu) iki Prievolių įvykdymo užtikrinimo išdavimo/pateikimo.

11.3. Teikiant bet kurį Sutartyje nurodytą Prievolių įvykdymo užtikrinimą Rangovas kartu privalo pateikti įmokos už jį apmokėjimą patvirtinančio dokumento kopiją.

11.4.Visos Prievolių įvykdymo užtikrinimo išlaidos yra įtrauktos į Sutarties kainą ir Rangovas neturi teisės papildomai reikalauti tokių išlaidų kompensavimo iš Užsakovo.

11.5. Rangovas ne vėliau kaip per 10 (dešimt) darbo dienų po Sutarties pasirašymo dienos įsipareigoja pateikti Užsakovui Sutarties įvykdymo užtikrinimą žemiau nurodytomis sąlygomis:

11.5.1. Sutarties įvykdymo užtikrinimo dydis: 10 proc. nuo bendros Sutarties kainos be PVM;

11.5.2. Sutarties įvykdymo užtikrinimo galiojimas: įvykdymo užtikrinimas turi nepertraukiamai galioti iki numatomo Rangovo sutartinių įsipareigojimų įvykdymo dienos ir 30 dienų po jos. Jeigu Rangovas neįvykdo sutartinių įsipareigojimų likus 30 dienų iki pateikto Sutarties įvykdymo užtikrinimo galiojimo pabaigos, Rangovas turi per 20 dienų pateikti atnaujintą (pratęstą) Sutarties įvykdymo užtikrinimą ne trumpesniam laikotarpiui kaip iki numatomos jo sutartinių įsipareigojimų įvykdymo dienos ir 30 dienų po jos;

11.5.3. Sutarties įvykdymo užtikrinime turi būti nurodyta, kad užtikrinimo davėjas besąlygiškai, pagal pirmą pareikalavimą ir neatšaukiamai įsipareigoja sumokėti Užsakovui užtikrinime nurodytą sumą per 10 (dešimt) darbo dienų nuo pirmo raštiško Užsakovo pranešimo gavimo dienos; Užsakovas neprivalo pagrįsti savo reikalavimo Užtikrinimo davėjui, tačiau privalo nurodyti, kurie Sutartyje numatyti Rangovo įsipareigojimai nevykdomi (netinkamai vykdomi); Užsakovas neprivalo įrodinėti realiai patirtų nuostolių, o Rangovas, pasirašydamas Sutartį ir pateikdamas užtikrinimą, patvirtina, kad užtikrinimo suma laikytina minimaliais neginčijamais Užsakovo nuostoliais, kurių nereikia įrodinėti užtikrinimo davėjui apie Sutartyje nustatytų įsipareigojimų pažeidimą, dalinį ar visišką jų nevykdymą ar netinkamą vykdymą;

11.5.4. Sutarties įvykdymo užtikrinimas gali būti pateikiamas finansų įstaigos garantija, arba finansų įstaigos laidavimu, išduotu finansų įstaigos, kuriai (arba kurią valdančiam subjektui, turinčiam ne mažiau kaip 50% tos finansų įstaigos akcijų) suteiktas tarptautinės reitingų agentūros ilgalaikio skolinimo reitingas, ne mažesnis kaip Standard & Poor’s reitingo agentūros – „BBB-“ arba Fitch reitingo agentūros – „BBB-“ arba Moody’s reitingo agentūros – „Baa3“.

11.6. Jei Sutarties vykdymo metu Užtikrinimą išdavęs draudikas ar kredito įstaiga negali įvykdyti savo įsipareigojimų, Užsakovas raštu pareikalauja Rangovo per 10 (dešimt) dienų nuo Užsakovo rašto gavimo dienos (šis terminas gali būti trumpesnis, jei iki Sutarties pabaigos liko ne daugiau kaip 15 (penkiolika) dienų) pateikti naują Užtikrinimą, tokiomis pačiomis sąlygomis kaip ir ankstesnysis.

11.7. Rangovas privalo būti apsidraudęs Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu kaip numatyta Lietuvos Respublikos statybos įstatymo 46 straipsnyje ir likus 5 (penkioms) darbo dienoms iki Darbų pradžios Užsakovui turi pateikti nurodyto privalomojo draudimo poliso kopiją bei draudimo įmokos už šį draudimo polisą apmokėjimo dokumento kopiją. Rangovas savo lėšomis apdraudžia Sutarties objekto turtą maksimaliu turto atkuriamosios vertės draudimu nuo visų galimų rizikos atvejų. Įvykus draudiminiam įvykiui, dėl kurio Sutarties objekto turtas yra sunaikinamas ar sugadinamas, Rangovas privalo atlikti visus Sutartyje numatytus darbus. Draudimas turi galioti LR teisės aktų reikalavimuose nurodytu terminu. Rangovas privalo būti apsidarudęs statinio projektuotojo civilinės atsakomybės privalomuoju draudimu pagal LR Statybos įstatymo 43 str , statinio projektuotojo civilinės atsakomybės privalomųjų draudimo taisyklių bei kitų teisės aktų reikalavimus.

11.8. Rangovas po sutartinių įsipareigojimų įvykdymo (kartu su Rangovo Galutiniu atliktų Darbų perdavimo - priėmimo aktu) arba po Sutarties nutraukimo per 10 (dešimt) darbo dienų turi Užsakovui pateikti Užsakovui priimtinos formos banko garantinių įsipareigojimų įvykdymo užtikrinimo garantiją ar draudimo bendrovės garantinių įsipareigojimų įvykdymo laidavimo raštą, išduotą žemiau nurodytomis sąlygomis:

11.8.1. garantinių įsipareigojimų įvykdymo užtikrinimo dydis: 5 proc. nuo Sutarties kainos su PVM;

11.8.2. garantinių įsipareigojimų įvykdymo užtikrinimo galiojimas: 3 metai;

11.8.3. garantinių įsipareigojimų įvykdymo užtikrinimu užtikrinami visų Rangovo garantinio laikotarpio prievolių įvykdymas pagal pasirašytą rangos Sutartį ir jos priedus, įskaitant ir Rangovo prisiimtų garantinių įsipareigojimų nevykdymą arba netinkamą vykdymą Rangovo nemokumo ar bankroto atveju, užtikrinantys dėl Rangovo kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui;

11.8.4. garantinių įsipareigojimų įvykdymo užtikrinimas taip pat turi užtikrinti dėl Rangovo kaltės atsiradusių defektų, nustatytų per pirmuosius 3 (tris) statinio garantinio termino metus, šalinimo išlaidų apmokėjimą Užsakovui;

11.8.5. garantinių įsipareigojimų įvykdymo užtikrinimas gali būti pateikiamas finansų įstaigos garantija, arba finansų įstaigos laidavimu, išduotu finansų įstaigos, kuriai (arba kurią valdančiam subjektui, turinčiam ne mažiau kaip 50% tos finansų įstaigos akcijų) suteiktas tarptautinės reitingų agentūros ilgalaikio skolinimo reitingas, ne mažesnis kaip Standard & Poor’s reitingo agentūros – „BBB-“ arba Fitch reitingo agentūros – „BBB-“ arba Moody’s reitingo agentūros – „Baa3.“

**12. Galutinis atliktų darbų pridavimas**

12.1. Atlikus visus Sutartyje numatytus Darbus bei įvykdžius visus kitus įsipareigojimus pagal Sutartį Rangovas perduoda Darbus Užsakovui Šalims sudarant Galutinį priėmimo-perdavimo aktą (toliau – Galutinis aktas). Galutinį aktą ruošia ir Darbų priėmimą - perdavimą organizuoja Rangovas. Apie numatomą Darbų perdavimą Užsakovui Rangovas praneša raštu arba el. paštu (toliau – Pranešimas) ne vėliau kaip prieš 7 (septynias) darbo dienų iki perdavimo.

12.2.Kartu su Galutiniu aktu Rangovas privalo pateikti: gautą kompetentingos (-ų) institucijos (-ų) teigiamą išvadą / aktą / pažymą apie statybos užbaigimo procedūrų įvykdymą, garantinių įsipareigojimų įvykdymo laidavimo raštą/garantiją, tinkamai užpildytą statybos žurnalą,visų medžiagų ir įrenginmų sertifikatus/atitikties deklaracijas, techninius pasus (tokiems esant), išpildomąją ir visą kitą privalomąją lydinčią dokumentaciją.Esant reikalingumui Rangovas rengdamas išpildomąją dokumentaciją, ant Projektuotojo parengtų brėžinių nurodo montavimo ar statybos darbų neesminius neatitikimus parengtam Projektui, reikalingus Projekto „Taip pastatyta“ parengimui.

12.3. Prieš pasirašant Galutinį priėmimo-perdavimo aktą Rangovas grąžina (pasirašant perdavimo aktą) statybvietę Užsakovui. Statybvietė Užsakovui perduodama tik tinkamai sutvarkius, išvalius, pašalinus iš jos visus laikinus statinius, statybines šiukšles bei Rangovui priklausančius, Darbams naudotus įrengimus bei darbo priemones, statybinių medžiagų likučius atstačius visas reikiamas dangas.

12.4. Iki Galutinio akto pasirašymo dienos Rangovas įsipareigoja (esant poreikiui) apmokyti Užsakovo personalą tinkamai ir saugiai (pagal gamintojo keliamus reikalavimus) eksploatuoti ir prižiūrėti sumontuotus įrenginius bei gaminius, perduoti brėžinius, instrukcijas, kt. susijusią dokumentaciją, prisijungimus, valdymo teises, slaptažodžius (jei tokie yra).

12.5. Šalys susitaria, kad prieš pateikiant Galutinį aktą Užsakovui, Rangovas privalo Galutinį aktą kartu su visais dokumentais pateikti Techniniam prižiūrėtojui patikrinti ir gauti Techninio prižiūrėtojo patvirtinimą raštu (viza ir parašas). Jeigu šis reikalavimai neįvykdomas, Užsakovas turi teisę atsisakyti pasirašyti Galutinį aktą ir/ar apmokėti už Darbus, iki tol, kol minėtieji reikalavimai nebus įvykdyti. Techninis prižiūrėtojas, gavęs Galutinį aktą privalo per 5 darbo dienas jį patikrinti ir patvirtinti raštu (viza ir parašas). Jei Techniniam prižiūrėtojui dalis Darbų kelia kokybines abejones, jis patvirtina raštu tik kokybiškai vertinamus Darbus, o dėl nevertinamų Darbų surašo ir perduoda pretenziją Rangovui dėl jų ištaisymo.

12.6. Užsakovas per 10 (dešimt) darbo dienų pasirašo Galutinį aktą arba surašo defektų sąrašą (aktą), nurodant esminius ir neesminius defektus/trūkumus. Šiame akte yra nurodomi visi Užsakovo pastebėti Statybos darbų defektai ir trūkumai suteiktų paslaugų trūkumai bei nustatomas protingas terminas tokiems trūkumams pašalinti.

12.7.Darbų, statybvietėje esančio turto atsitiktinio žuvimo ar sugadinimo rizika tenka Rangovui iki Galutinio akto pasirašymo bei Statybvietės perdavimo (grąžinimo) akto pasirašymo dienos.

**13.Garantiniai terminai**

13.1. Visiems Darbams, prekėms, paslėptiems (tyčia) darbams taikomi terminai pagal galiojančius Lietuvos Respublikos teisės aktus (nebent techninėje specifikacijoje ar sutarties specialiojoje dalyje nurodyta kitaip). Garantiniai terminai pradedami skaičiuoti nuo Galutinio akto pasirašymo dienos.

13.2. Garantinio termino laikotarpiu gavęs pranešimą apie Darbų defektus Rangovas privalo ne vėliau kaip per 12 (dvylika) valandų nuo pranešimo apie defektus gavimo momento (jei Šalys nesusitarė kitaip) atvykti į objektą ir įvertinti defektus. Rangovas įsipareigoja defektus pašalinti ne vėliau kaip per 7 (septynias) kalendorines dienas nuo pranešimo apie defektą gavimo momento, jeigu susiklosčiusios aplinkybės nereikalauja pašalinti defekto per trumpesnį laikotarpį. Jei Rangovas įvertinęs defektą nustato, kad defekto objektyviai negalės pašalinti per 7 (septynias) kalendorines dienas nuo pranešimo apie defektą gavimo momento, jis privalo nedelsiant apie tai pranešti Užsakovui, nurodant argumentus, bei su Užsakovu raštu suderinti kitą defekto pašalinimo terminą.

13.3. Jeigu Rangovas nevykdo 13.1-13.2 p. numatyto įsipareigojimo (-ų), Užsakovas garantinius Darbus atlieka pats arba jų atlikimui pasamdo trečiuosius asmenis. Tokiu atveju Rangovas privalo atlyginti visas išlaidas ir Užsakovo nuostolius, susijusius su garantinių trūkumų / defektų šalinimu.

13.4. Garantinio laikotarpio metu atsiradus Darbų defektams garantinis laikotarpis tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas. Kai Darbų, jiems panaudotų medžiagų, įrangos, priemonių komplektuojamoji detalė pakeičiama garantinio aptarnavimo būdu, naujai detalei garantijos terminas skaičiuojamas iš naujo nuo jos perdavimo dienos.

**14. Šalių atsakomybė**

14.1. Šalių atsakomybė yra nustatoma pagal galiojančius LR teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi.

14.2. Šalys susitaria, kad tuo atveju, jeigu Rangovas  vėluoja parengti Projektą, atlikti Projekto korekciją pagal Užsakovo arba ekspertizės pateiktas pastabas ar užbaigti Darbus (galutiniu terminu) ar atlikti/užbaigti tarpinius Darbų etapus, numatytus Darbų grafike, Rangovas privalo sumokėti Užsakovui Specialiųjų sąlygų punkte nurodyto dydžio netesybas už kiekvieną vėluojamą užbaigti visus darbus (ar atitinkamą darbų etapą) dieną. Pažeidus tarpinio darbų etapo įvykdymo (numatoma grafike) terminus delspinigiai skaičiuojami nuo spec. dalyje numatytos tarpinio etapo darbų vertės (be PVM) ir yra vienašališkai išskaičiuojami iš Rangovui sulaikytų sumų arba, jų trūkstant, iš Rangovui artimiausių mokėtinų sumų. Už galutinį darbų termino pažeidimą delspinigiai skaičiuojami nuo spec. dalyje nurodytos (visos) Sutarties kainos (be PVM).  Rangovas taip pat privalo atlyginti visus dėl tokio vėlavimo Užsakovo patirtus nuostolius, kurių nepadengia numatytos netesybos. Bendras pagal Sutartį priskaičiuotų delspinigių dydis negali viršyti 30 proc. Sutarties kainos (be PVM). Jei galutinis Darbų įvykdymo terminas nepradelsiamas, išskaičiuoti delspinigiai už tarpinių darbų etapų įvykdymo pažeidimą Rangovui grąžinami su galutiniu atsiskaitymu pagal Sutartį. Rangovas tokiu atveju neturi teisės reikalauti, o Užsakovas neturės pareigos mokėti, jokių palūkanų ar kitų mokėjimų už išskaičiuotus delspinigius Sutarties vykdymo eigoje. Rangovas iki kiekvieno tarpinio etapo termino pabaigos privalo Užsakovui raštu nurodyti visas reikšmingas aplinkybes, turėjusias įtakos tarpinių etapų terminų pažeidimui ir turinčias įtakos delspinigių taikymui. Rangovas nepateikęs tokių aplinkybių, netenka teisės šiomis aplinkybėmis remtis sekančiuose tarpiniuose etapuose bei priduodant galutinį darbų rezultatą Užsakovui.

14.3. Rangovui uždelsus pateikti, nepateikus arba pateikus netinkamus Sutartyje nurodytus Prievolių įvykdymo užtikrinimus Rangovas moka Užsakovui baudą, lygią 200 Eur (dviem šimtams eurų) už kiekvieną kalendorinę dieną tol, kol trūkumas bus ištaisytas ir Prievolių įvykdymo užtikrinimas (-ai) bus pateiktas (ar pateiktas tinkamas). Jei Rangovas nepateikia Užtikrinimo ir sutartis neįsigalioja Užsakovas turi teisę reikalauti, o Rangovas privalo sumokėti 10 000 Eur (dešimties tūkstančių eurų) baudą bei reikalauti atlyginti nuostolius, jei nuostolių nepadengia bauda.

14.4. Už laiku neatliktus ar netinkamai atliktus Darbų trūkumų (defektų) šalinimo darbus, Rangovas moka Užsakovui 300 Eur (trijų šimtų eurų) baudą už kiekvieną tokio pažeidimo dieną ir kompensuoja visus Užsakovo dėl to patirtus nuostolius.

14.5. Už kiekvieną Darbų vykdymo teritorijoje nustatytą girtavimo ar neblaivaus, apsvaigusio darbuotojo ar pasitelkto asmens darbuotojo nustatymo atvejį Rangovas už savo darbuotojus ir Darbų atlikimui pasitelktus asmenis moka 3000 Eur (trijų tūkstančių eurų) baudą. Rangovas turi užtikrinti, kad jo darbuotojai ir Rangovo Darbų atlikimui pasitelkti asmenys Darbų vykdymo teritorijoje būtų blaivūs, t.y. etilo alkoholio koncentracija kraujyje ir kitose biologinėse organizmo terpėse yra 0,00 promilės, bei yra neapsvaigę nuo narkotinių ar toksinių medžiagų.

14.6. Užsakovo atstovui nustačius Rangovo darbuotojų saugos ir sveikatos, gaisrinės saugos, techninės saugos, civilinės saugos, aplinkos apsaugos ar Darbų vykdymo technologinius pažeidimus, Rangovas moka 3 000 Eur (trijų tūkstančių eurų) baudą už kiekvieną nustatytą atvejį.

14.7. Rangovas, pradėjęs Darbus be pasirašyto statybvietės / Darbų zonos perdavimo–priėmimo akto sumoka 500 Eur (penkių šimtų eurų) baudą.

14.8. Užsakovas, laiku nesumokėjęs mokėtinų sumų, Rangovui raštu pareikalavus, įsipareigoja Rangovui mokėti 0,1 proc. dydžio delspinigius nuo laiku neapmokėtos sumos be PVM už kiekvieną uždelstą dieną.

14.9. Rangovas, vienašališkai nutraukęs Sutartį nesant Užsakovo kaltės (t. y. nesant Sutarties 15.6 p. nurodytų sąlygų), arba Užsakovui nutraukus Sutartį dėl Rangovo kaltės, sumoka Užsakovui 10 (dešimt) proc. dydžio baudą nuo bendros Sutarties kainos be PVM bei atlygina kitus dėl Sutarties nutraukimo patirtus nuostolius, kurių nepadengia bauda.

14.10. Rangovas pakeitęs ar pasitelkęs subrangovą (ar subrangovas pakeitęs ar pasitelkęs subsubrangovą) ir laiku apie tai nepranešęs, taip kaip numatyta Sutartyje, arba negavęs Užsakovo sutikimo sudaryti tokias sutartis moka 1 000 Eur (vieno tūkstančio eurų) baudą už kiekvieną pažeidimą. Užsakovas vėliau turi teisę suteikti sutikimą dėl Rangovo pasitelkto ar pakeisto subrangovo, tačiau toks sutikimas neatleidžia Rangovo nuo šiame punkte nustatytos baudos sumokėjimo.

14.11. Rangovui vėluojant užbaigti Darbus ar užbaigti tarpinio etapo Darbus ilgiau kaip 10 (dešimt) darbo dienų, Užsakovas apie tai pranešęs Rangovui raštu, turi teisę samdyti trečiąją šalį, kuri atliktų vėluojamus darbus Rangovo sąskaita. Tokiu atveju Rangovas atlygina visas išlaidas, kurios viršija sutartą su Rangovu Darbų atlikimo kainą, moka 10 proc. baudą nuo vėluojamų atlikti darbų vertės (be PVM) bei atlygina kitus nuostolius jei jų nepadengia bauda. Rangovas netenka teisės į tą Sutarties kainos dalį, kuri būtų mokama už tuos Darbus (Darbų dalį), kuriuos vietoj Rangovo atliko trečioji šalis (ar Užsakovas).

14.12. Rangovas laiku nepateikęs Grafiko ar laiku nepakoregavęs Grafiko pagal Užsakovo pastabas moka 50 Eur (penkiasdešimties eurų) baudą už kiekvieną praleistą pateikti ar pakoreguoti Grafiką dieną.

14.13. Rangovui nesilaikant Sutarties 18.5.p ir 18.6. p. nurodytų įsipareigojimų Užsakovas turi teisę taikyti 1 000 (vieno tūkstančio) eurų baudą už kiekvieną pažeidimo atvejį.

14.14. Netesybų sumokėjimas neatleidžia Šalių nuo pareigos vykdyti Sutartimi prisiimtus įsipareigojimus.

14.15. Nei viena iš Sutarties Šalių neturi teisės perleisti trečiajai Šaliai savo teisių ar įsipareigojimų, atsirandančių iš Sutarties, be raštiško kitos Sutarties Šalies sutikimo. Šio reikalavimo nesilaikymas laikomas esminiu Sutarties pažeidimu.

**15.** **Sutarties galiojimas ir nutraukimas**

15.1. Sutartis laikoma įsigaliojusia abiem šalims pasirašius Sutartį ir Rangovui pateikus Užtikrinimą. Rangovui nepasirašius Sutarties ar nepateikus Užtikrinimo nustatytais terminais Sutartis neįsigalioja. Pasirašius Sutartį ir pateikus Užtikrinimą Sutarties įsigaliojimo data yra laikoma Sutarties pasirašymo data. Jeigu Šalys Sutartį pasirašo ne vienu metu, Sutartis laikoma įsigaliojusia tą dieną, kai Sutartį pasirašo paskutinioji Šalis.

15.2. Sutarties galiojimo terminas yra nurodytas specialiojoje dalyje. Sutartis pasibaigia Šalims ją nutraukus (Sutartyje ar teisės aktuose nurodytais atvejais) arba pasibaigus Sutarties galiojimo terminui. Šalių prisiimti įsipareigojimai pagal Sutartį susiję su atsakomybe, atsiskaitymu, žalos (nuostolių) atlyginimu, galioja iki visiško Šalių įsipareigojimų įvykdymo.

15.3. Sutartis bet kuriuo metu gali būti nutraukiama abipusiu raštišku Šalių susitarimu.

15.4. Užsakovas, įspėjęs Rangovą apie tai raštu prieš 10 (dešimt) darbo dienų, turi teisę vienašališkai, nesikreipdamas į teismą, nutraukti Sutartį jei Rangovas pažeidžia ją iš esmės. Esminiu Sutarties pažeidimu yra laikomi šie atvejai:

### jeigu Rangovas nepradeda darbų ilgiau kaip 10 (dešimt) darbo dienų ir po atskiro Užsakovo pranešimo šio trūkumo neištaiso per 5 (penkias) darbo dienas;

### jeigu Rangovas atsilieka nuo Grafiko tarpinių (-io) terminų (-o) daugiau nei 10 (dešimt) darbo dienų ir per 10 (dešimt) darbo dienų po Užsakovo įspėjimo dėl Grafiko pažeidimo gavimo Rangovas šio trūkumo neištaiso (su Darbų rezultatais nepasiveja Grafike numatytų tarpinių terminų);

### jeigu Rangovas vėluoja užbaigti visus (galutinis darbų atlikimo terminas) Darbus ilgiau kaip 10 (dešimt) darbo dienų;

### jeigu Rangovas nesilaiko Sutarties sąlygų ir/ar teisės aktų bei normatyvinių statybos techninių dokumentų reikalavimų ir per papildomai nustatytą 10 (dešimt) darbo dienų terminą šių pažeidimų neištaiso;

### jeigu Rangovas nustatytais terminais nepašalina trūkumų (defektų) ir per 10 (dešimt) darbo dienas nuo Užsakovo pranešimo gavimo dienos šio trūkumo neištaiso;

### jeigu Rangovui yra inicijuojama (pateikiamas pareiškimas dėl bankroto ar restruktūrizavimo bylos iškėlimo) arba iškeliama bankroto ar restruktūrizavimo byla, arba Rangovas tampa nemokus, kaip tai numatyta Lietuvos Respublikos juridinių asmenų nemokumo įstatyme, arba nepajėgia vykdyti sutartinių įsipareigojimų;

### jeigu Rangovas ilgiau kaip 5 (penkias) darbo dienas vėluoja pateikti Sutartyje numatytas Rangovo prievolių įvykdymo užtikrinimo priemones (jų apmokėjimą patvirtinančius dokumentus) ar vieną iš jų ar nepratęsia laiku jų galiojimo ar nesuderina su Užsakovu prievolių užtikrinimo priemonių teksto (taip, kaip numatyta Sutartyje);

15.4.8.jeigu Rangovas nesuderina su Užsakovu samdomų asmenų (subrangovų) kandidatūrų taip kaip numatyta sutartyje;

15.4.9. jeigu nepavyksta suderinti Grafiko per Sutarties 4.2. punkte numatytą terminą dėl Rangovo kaltės, t. y. Rangovas nepateikia Grafiko per Sutarties 4.2. punkte numatytą terminą ar neatlieka korekcijų, pagal Užsakovo pastabas; Rangovo darbų grafike numatyti darbų tarpiniai terminai yra nelogiški ar neatitinka Sutarties specialiojoje dalyje numatyto termino ar yra kitų trūkumų ar neatitikimų.

15.5. Užsakovui nutraukus Sutartį 15.4 punkte numatytais pagrindais yra laikoma, jog Sutartis yra nutraukta dėl Rangovo kaltės (laikoma, jog Rangovas Sutartį pažeidė iš esmės) ir Rangovas privalo sumokėti Sutarties bendrųjų sąlygų 14.9. punkte nurodyto dydžio baudą, taip pat atlyginti Užsakovo nuostolius, kurių nepadengia bauda. Užsakovas turi teisę šią baudą išskaičiuoti iš Rangovui mokėtinų sumų. Šalys susitaria, kad minėtos baudos dydis yra nustatytas vadovaujantis teisingumo, protingumo, sąžiningumo principais ir atitinka Užsakovo minimalių nuostolių, patirtų dėl Sutarties nevykdymo ir/ar netinkamo vykdymo, dydį.

15.6.Rangovas turi teisę vienašališkai, nesikreipdamas į teismą, įspėjęs Užsakovą apie tai raštu prieš 10 (dešimt) darbo dienų nutraukti Sutartį šiais atvejais:

### 15.6.1. jeigu Užsakovui iškeliama bankroto, restruktūrizavimo byla arba jei Užsakovas pats raštu pareiškia, kad jis nebepajėgia toliau vykdyti įsipareigojimų, numatytų Sutartyje ir nepateikia realių garantijų apie tokių įsipareigojimų vykdymo galimybę ateityje;

### 15.6.2.jeigu Užsakovas ilgiau kaip 30 (trisdešimt) dienų išimtinai dėl savo kaltės vėluoja mokėti už Sutartyje numatyta tvarka priimtus tinkamai atliktus Darbus ir po Rangovo rašytinio raginimo šio pažeidimo nepašalina.

15.6.3. Jei Sutarties vykdymas yra stabdomas ir toks sustabdymas tęsiasi ilgiau kaip 4 kalendorinius mėnesius.

15.7. Užsakovas taip pat turi teisę vienašališkai nutraukti šią sutartį Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje nurodytais atvejais, raštu įspėjant Rangovą prieš 10 (dešimt) darbo dienų, laikantis šio įstatymo 98 straipsnio 2 dalyje numatytų reikalavimų.

15.8. Nutraukus šią Sutartį Rangovas visais atvejais turi teisę gauti atlyginimą už visus iki Sutarties nutraukimo Rangovo tinkamai atliktus ir Užsakovui perduotus Darbus.

15.9. Nutraukus Sutartį Rangovas nedelsdamas, bet ne vėliau kaip per 3 (tris) darbo dienas, privalo Šalims pasirašant perdavimo – priėmimo aktą, perduoti statybvietę bei visus iki Sutarties atliktus Darbus, įskaitant atliktus Darbus lydinčiąją dokumentaciją. Tuo atveju jei dokumentacija (t. y. Statybos darbų žurnalas, išpildomosios nuotraukos ir t.t.) ar bet kuri jos dalis nebuvo perduota Užsakovui, negali būti laikoma, kad Rangovas tinkamai atliko atitinkamus Darbus ir todėl negali pretenduoti į pilną tokių Darbų apmokėjimą.

15.10. Sutartį nutraukus dėl Rangovo kaltės, be jam priklausančio atlyginimo už tinkamai atliktus Darbus, Rangovas neturi teisės į kokių nors patirtų nuostolių ar žalos kompensaciją (atlyginimą).

15.11. Jeigu Rangovas vienašališkai nutraukia (atsisako vykdyti) sutartį jis moka Sutarties bendrosios dalies 14.9. punkte nurodyto dydžio baudą ir privalo atlyginti Užsakovo patirtus nuostolius (tiek, kiek nuostolių nepadengia bauda).Šis punktas yra netaikomas, kai Rangovas Sutartį vienašališkai nutraukia 15.6. punkte numatytais pagrindais.

15.12. Šalis turi teisę vienašališkai, įspėjusi kitą Šalį prieš 10 (dešimt) darbo dienų, nutraukti Sutarties galiojimą Civiliniame kodekse nustatytais pagrindais.

**16. Nenugalima jėga (force majeure)**

16.1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu ji įrodo, kad tai įvyko dėl nenugalimos jėgos (force majeure) aplinkybių, nurodytų Lietuvos Respublikos civiliniame kodekse ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Esant nenugalimos jėgos (force majeure) aplinkybėms Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

16.2. Šalis, prašanti ją atleisti nuo atsakomybės, privalo pranešti kitai Šaliai elektroniniu paštu arba raštu apie nenugalimos jėgos (force majeure) aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti galimą įsipareigojimų įvykdymo terminą. Pranešime išdėstyti faktai turi būti patvirtinti kompetentingos valdžios institucijos, vadovaujantis Nenugalimos jėgos (force majeure) aplinkybes liudijančių pažymų išdavimo tvarkos aprašu, patvirtintu Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“.

16.3. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo kitai Šaliai momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**17. Ginčų nagrinėjimo tvarka**

* 1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai.
  2. Bet kokie nesutarimai, ginčai, pretenzijos ar reikalavimai, kylantys iš Sutarties ar susiję su Sutartimi sprendžiami Šalių tarpusavio derybų keliu. Nepasiekus susitarimo, ginčai tarp Šalių sprendžiami Lietuvos Respublikos teisės aktų nustatyta tvarka Lietuvos Respublikos teismuose, pagal Užsakovo registruotos buveinės adresą.

**18. Šalių pareiškimai ir garantijos**

18.1.Kiekviena iš Šalių pareiškia ir garantuoja kitai Šaliai, kad:

18.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

18.1.2. Šalis atliko visus veiksmus, būtinus, kad Sutartis būtų tinkamai sudaryta ir galiotų bei turi visus teisės aktais numatytus leidimus, licencijas, darbuotojus, reikalingus Darbams atlikti;

18.2. Jeigu Rangovo kvalifikacija dėl teisės verstis atitinkama veikla nebuvo tikrinama Pirkimo vykdymo metu visa apimtimi, Rangovas įsipareigoja užtikrinti, kad Sutartį vykdys tik tokią teisę turintys asmenys. Šio Rangovo įsipareigojimo nesilaikymas laikomas esminiu Sutarties sąlygų pažeidimu ir tokiu atveju Užsakovas turi teisę vienašališkai nutraukti Sutartį;

18.3. Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė tinkamai įgalioti atstovai žemiau nurodyta data.

18.4. Rangovas patvirtina ir garantuoja, kad:

18.4.1. prieš pasirašant Sutartį susipažino su statybos objektu, aplinkybėmis ir sąlygomis, kurioms esant bus atliekami Darbai, su visa Darbų vykdymui reikalinga dokumentacija ir neturi jokių pretenzijų ir/ar pastabų dėl galimybės atlikti Darbus Sutartyje ir su ja susijusiuose dokumentuose nustatyta tvarka ir sąlygomis;

18.4.2. gerai išanalizavo ir suprato Darbų pobūdį bei jų apimtį pagal Rangovui pateiktus duomenis, statybos objekto fizinius matmenis ir būklę, numatė ir įvertino visus sudėtinius darbus, medžiagas, įrangą, priemones, paslaugas ir kitus įsipareigojimus, o taip pat visus kaštus, būtinus Darbams atlikti. Jeigu siekiant įvykdyti Sutartį reikia atlikti darbus ar panaudoti medžiagas, priemones, įrenginius, paslaugas, kurių Rangovas nenumatė arba netinkamai numatė sudarant Sutartį, tačiau jie yra būtini Sutarčiai įvykdyti, šiuos darbus Rangovas atlieka savo lėšomis ir neturi teisės reikalauti padidinti Sutarties kainą;

18.4.3. prieš pasirašant Sutartį jis, būdamas savo srities profesionalu, išsamiai išanalizavo, patikrino projektinėje dokumentacijoje nurodytus medžiagų ir Darbų kiekius bei apimtis, įvertino visus pagrindinius, tarpinius darbus, reikalingus Darbams atlikti, turėjo galimybę raštu pateikti visas pastabas Užsakovui.

18.5. Rangovas įsipareigoja visu sutarties vykdymo laikotarpiu laikytis aplinkos apsaugos vadybos sistemos LST EN ISO 14001:2015 arba lygiaverčio standarto reikalavimų bei laikytis LR aplinkos ministro 2011-06-28 įsakymu Nr. D1-508 patvirtinto „dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios aprašo patvirtinimo“ (toliau – Aprašas) nurodytų aplinkosauginių principų. Siekiant, jog sutarties vykdymo metu būtų sunaudojama kuo mažiau gamtos išteklių, bei laikantis Aprašo 4.4.1. p. nurodyto principo, Rangovas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo. Esant būtinybei spausdinti naudojamas perdirbtas popierius, kuris atitinka žaliojo pirkimo reikalavimus, patvirtintus Apraše nurodytus reikalavimus.

18.6.Užsakovas turi teisę bet kada, bet kuriuo metu tikrinti kaip Rangovas laikosi Sutarties 18.5. punkte nurodytų įsipareigojimų, t. y. Užsakovas turi teisę reikalauti pateikti paaiškinimus, paklausimus, kitus dokumentus bei kitą informaciją, o Rangovas, gavęs tokį prašymą įsipareigoja pateikti prašomą informaciją/dokumentus per 3 d. d. Taip pat Užsakovas, siekiant patikrinti kaip yra laikomasi Sutarties

18.5. p. nurodytų reikalavimų, turi teisę atvykti į statybvietę, o Rangovas privalo užtikrinti Užsakovui patekimą į statybvietę ir suteikti visas galimybes patikrinimo atlikimui.

**19. Kitos nuostatos**

19.1. Vykdydamos Sutartį, Šalys vadovaujasi Lietuvos Respublikoje galiojančiais teisės aktais bei Sutarties nuostatomis.

19.2. Šalys privalo ne vėliau kaip per 3 (tris) darbo dienas raštu informuoti viena kitą apie rekvizitų, ar atsakingų asmenų ir (ar) jų kontaktinių duomenų pasikeitimus. Šalis, laiku nepranešusi kitai Šaliai apie minėtų duomenų / rekvizitų pasikeitimą, neturi teisės reikšti pretenzijų, kad ji negavo pranešimų, jei kita Šalis juos siuntė pagal paskutinius jai žinomus kitos Šalies kontaktinius duomenis / rekvizitus ar reikšti pretenzijas dėl sutartinio įsipareigojimo, kurio vykdymui ta informacija yra būtina, netinkamo įvykdymo.

19.3. Sutarties Šalys įsipareigoja neatskleisti trečiosioms šalims informacijos, susijusios su Sutartimi ir jos vykdymu (išskyrus tą, kuri ir taip yra vieša) be raštiško išankstinio kitos Šalies sutikimo visu Sutarties galiojimo laikotarpiu, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti įsipareigojimai pagal Sutartį, apie tokius atskleidimo atvejus nedelsiant, bet ne vėliau kaip per 3 (tris) darbo dienas informuojant kitą Šalį. Kitos Šalies sutikimas taip pat nereikalingas, teikiant informaciją audito įmonei ar kitiems profesionaliems konsultantams, atliekantiems Šalies veiklos ar finansinių ataskaitų auditą bei Šalies akcininkui, jeigu tokia informacija ir dokumentai, įskaitant informaciją ir dokumentus, susijusius su Šalies komercine (gamybine) paslaptimi ir konfidencialia informacija, akcininkui būtini vykdant kituose teisės aktuose numatytus reikalavimus ir akcininkas užtikrina tokios informacijos ir dokumentų konfidencialumą.

19.4. Rangovas neprieštarauja, kad vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalimi, Sutarties sąlygos būtų paskelbtos Centrinėje viešųjų pirkimų informacinėje sistemoje, ir patvirtina, kad tokios informacijos atskleidimas nepažeis teisėtų jo komercinių interesų.

19.5. Rangovas patvirtina, kad yra susipažinęs su akcinės bendrovės „Kauno energija“ ir jos dukterinių įmonių korupcijos prevencijos politika, kuri viešai skelbiama Užsakovo interneto svetainėje [www.kaunoenergija.lt](https://euc-word-edit.officeapps.live.com/AppData/Local/Microsoft/Windows/INetCache/Content.Outlook/YG1QCGS4/www.kaunoenergija.lt) ir įsipareigoja laikytis jos nuostatų.

19.6. Rangovas patvirtina, kad yra susipažinęs su akcinės bendrovės „Kauno energija“ privatumo politika, kuri viešai skelbiama Užsakovo interneto svetainėje [www.kaunoenergija.lt](https://euc-word-edit.officeapps.live.com/AppData/Local/Microsoft/Windows/INetCache/Content.Outlook/YG1QCGS4/www.kaunoenergija.lt) ir įsipareigoja laikytis jos nuostatų ta apimtimi, kuri reikalinga tinkamai asmens duomenų apsaugai užtikrinti.

19.7. Už Sutarties vykdymą atsakingi Šalių atstovai nurodyti Sutarties specialiojoje dalyje. Jei, Sutarties vykdymo metu, Šalys sudaro papildomą (-us) susitarimą (-us) ir/ar priedą (-us) prie Sutarties, toks susitarimas iš Užsakovo pusės, yra pasirašomas generalinio direktoriaus (ar jį pavaduojančio asmens).

19.8. Pranešimai ir kitas Šalių susirašinėjimas pagal Sutartį įteikiamas arba pasirašytinai, arba siunčiant registruotu laišku paštu, elektroniniu paštu, arba pristatomas kurjerio Sutartyje nurodytais kontaktiniais adresais. Šalies pranešimai ir kita korespondencija yra laikomi kitos Šalies gautais: [1] įteikimo dieną, jeigu įteikta pasirašytinai; [2] penktą dieną po išsiuntimo, jeigu siųsta registruotu paštu; [3] išsiuntimo dieną, jeigu siųsta elektroniniu paštu iki 13:00 val.; [4] kitą darbo dieną po išsiuntimo, jeigu išsiųsta elektroniniu paštu vėliau nei 13:00 val.

19.9. Pateikiant informaciją / dokumentus raštu, Šalys teiks prioritetą jų pateikimui elektroniniu paštu, nebent kitokį informacijos / dokumentų pateikimo būdą lemtų informacijos pobūdis, apimtis ar kitos objektyvios aplinkybės.

19.10. Šią Sutartį sudaro šios Sutarties sąlygos ir jų priedai. Laikoma, kad Sutartį sudarantys dokumentai vienas kitą paaiškina. Esant tarpusavio neatitikimams tarp Sutarties sąlygų ir jos priedų, prioritetas teikiamas šiam Šalių pasirašytam Sutarties tekstui, po to Pirkimo, kurio pagrindu buvo sudaryta Sutartis, dokumentams, po to – Pasiūlymui.

19.11. Sutartis sudaryta 2 (dviem) vienodą teisinę galią turinčiais egzemplioriais, po 1 (vieną) – kiekvienai Šaliai (*nuostata taikoma, jei Šalys pasirašo Sutartį fiziniais parašais*).

19.12. Sutartis sudaryta ir pasirašyta vienu egzemplioriumi. Sutarties abipusį pasirašymą patvirtina skenuota Šalių pasirašytos Sutarties versija (*nuostata taikoma, jei Šalys pasirašo Sutartį fiziniais parašais, tačiau viena iš Šalių pasirašo jos skenuotą versiją*).

19.13. Sutartis sudaryta Šalims ją pasirašant kvalifikuotu elektroniniu parašu. Pasirašyti sutarties elektroninę versiją kvalifikuotu elektroniniu parašu, kuris pagal LR ir Europos Sąjungos teisės aktų nuostatas yra prilyginamas rašytiniam, galima tik naudojant kvalifikuotą elektroninio parašo sertifikatą ir kvalifikuotus parašo kūrimo įrenginius, atitinkančius 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje reglamento reikalavimus (*nuostata taikoma, jei Šalys pasirašo Sutartį elektroniniais parašais*).

19.14. Jeigu yra Sutarties specialiosios dalies ir Sutartis bendrosios dalies nuostatų prieštaravimų – vadovaujamasi Sutarties specialiosios dalies sąlygomis.

19.15. Visi dokumentai ir Šalių susirašinėjimas turi būti lietuvių kalba.

**20. Sutarties priedai**

Sutarties priedai, nurodyti Sutarties specialiojoje dalyje, yra neatskiriama Sutarties dalis.

**Šalių rekvizitai ir parašai**

|  |  |
| --- | --- |
| **Užsakovas** | **Rangovas** |
| **AB „Kauno energija“** | *įrašyti* |
| Juridinio asmens kodas 235014830 | Juridinio asmens kodas *įrašyti* |
| Adresas Raudondvario pl. 84, Kaunas | Adresas *įrašyti* |
| PVM mokėtojo kodas LT350148314 | PVM mokėtojo kodas *įrašyti* |
| A.s LT607044060002866144, AB SEB bankas | A.s *įrašyti*, AB *įrašyti* bankas |
| Tel. Nr. +370 800 11 011 | Tel. Nr. *įrašyti* |
| El. Paštas info@kaunoenergija.lt | El. Paštas *įrašyti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas pavardė, pareigos  Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas pavardė, pareigos  Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |